**Кохерентност са истраживањем Структурне пословне (бизнис) статистике (СБС)**

Разлике између ИТР и СБС које се односе на варијаблу D11 ‒ Трошкови за зараде, накнаде зарада и остале исплате запосленима, односно бруто зараде, могу се објаснити разликама у методологији тј. обухвату и врсти статистичке јединице.

**Обухват, метод и извори за прикупљање података**

* ИТР је истраживање на бази случајног узорка којe обухвата све пословне субјекте (предузећа и предузетнике) са 10 и више запослених.
* СБС истраживањем се обухвата нефинансијска пословна економија.

Извори података за структурне пословне статистике су:

* статистичко истраживање СБС-01 за велике и средње пословне субјекте (са 50 и више запослених лица), као и за пословне субјекте са мање од 50 запослених лица, који по финансијском извештају за претходну годину спадају у велике или средње;
* административни извори података (подаци завршних рачуна) за остале пословне субјекте дефинисане обухватом јединица.

Предузетници нису обухваћени.

**Статистичке јединице**

* ИТР. Извештајнa јединицa jе пословни субјекат, док се као јединица посматрања појављује локална јединица врсте делатности. Извештајна јединица је достављала податке за пословни субјект у целини, тј. збирно за све организационе делове (локалне јединице). Обрадом података обезбеђени су подаци за територијалне нивое: Србија – север и Србија – југ, као и за нивое области делатности.
* СБС. Предузеће је примарна статистичка јединица.

**Табела.** Просечни годишњи трошкови за зараде, накнаде зарада и остале исплате запосленима (ИТР) и просечне годишње бруто зараде (СБС), по запосленом, 2020.

|  |  |  |  |
| --- | --- | --- | --- |
|  | Трошкови за зараде, накнаде зарада и остале исплате запосленима  (D11/A1)  ИТР,  у хиљ. РСД | Бруто зараде СБС, у хиљ. РСД | Разлика  ИТР/СБС,  у % |
|  |  |  |  |
| Укупно \* | 1141 | 1102 | 3.5 |
| Укупно – без сектора Пољопривреда, шумарство и рибарство | 1144 | - | - |
| Пољопривреда, шумарство и рибарство | 957 | - | - |
| Рударство | 2018 | 1625 | 24.2 |
| Прерађивачка индустрија | 985 | 971 | 1.4 |
| Снабдевање електричном енергијом, гасом и паром | 1980 | 1753 | 12.9 |
| Снабдевање водом и управљање отпадним водама | 977 | 987 | -1.0 |
| Грађевинарство | 1070 | 1179 | -9.2 |
| Трговина на велико и мало и поправка моторних возила | 936 | 966 | -3.1 |
| Саобраћај и складиштење | 1005 | 1121 | -10.3 |
| Услуге смештаја и исхране | 847 | 637 | 33.0 |
| Информисање и комуникације | 2280 | 2044 | 11.5 |
| Финансијске делатности и делатност осигурања | 1667 | - | - |
| Пословање некретнинама | 1224 | 1087 | 12.6 |
| Стручне, научне, информационе и техничке делатности | 1554 | 1398 | 11.2 |
| Административне и помоћне услужне делатности | 1006 | 886 | 13.6 |
| Државна управа и обавезно социјално осигурање | 1337 | - | - |
| Образовање | 1027 | - | - |
| Здравствена и социјална заштита | 1173 | - | - |
| Уметност; забава и рекреација | 887 | - | - |
| Остале услужне делатности | 977 | - | - |

\* Укупно = ИТР: сектори делатности A-S; SBS: сектори делатности B-N, без сектора K

Разлика која се јавља у висини просечних годишњих трошкова за зараде (D11), према ИТР, и бруто зарада, према СБС, очекивана је с обзиром на то да је и јединица посматрања различита. И док се у првом случају (ИТР) трошкови и запослени дистрибуирају према делатности локалне јединице, у другом случају (СБС) евидентирају се у оквиру претежне делатности предузећа. У појединим секторима делатности обухватање односно необухватање предузетника и пословних субјеката са мање од 10 запослених може додатно да утиче на стварање разлика.